મુંબઈઃ નિવૃત્તિ બાદ ખેલાડીઓ માટે કોમેન્ટરી આપવી એ જ સૌથી સારો વિકલ્પ બાકી રહે છે. આનું સૌથી શાનદાર ઉદાહરણ રવિ શાસ્ત્રી, સુનીલ ગાવસ્કર, વીરેન્દ્ર સેહવાગ, કપિલદેવ, નવજોતસિંહ સિદ્ધુ જેવા ભૂતપૂર્વ ખેલાડી છે. રવિ શાસ્ત્રી પોતાના દમદાર અવાજના કારણે અધધ કમાણી કરી રહ્યો છે. બીસીસીઆઇએ તાજેતરમાં જ ભારતના ટોપ ખેલાડીઓમાં સામેલ વિરાટ કોહલી અને મહેન્દ્રસિંહ ધોનીની સેલરી બે ગણી વધારી દીધી. આની સાથે જ આ ખેલાડીઓ આઇપીએલમાં પણ મોટી કમાણી કરી રહ્યા છે. એમ તો અન્ય પ્રોફેશનમાં ૩૫ વર્ષ બાદ લોકો ટોચ પર હોય છે, પરંતુ ક્રિકેટર્સ આ ઉંમરમાં નિવૃત્તિ લેવાનું વિચારે છે. હવે ઘણા લોકોના મનમાં એ સવાલ છે કે નિવૃત્તિ બાદ તેમની આવકનું શું થતું હશે?